Verkefnið okkar hjá Nasdaq verðbréfamiðstöð er að nýta öll möguleg tækifæri til að mæta þörfum viðskiptavina okkar og þróa þjónustuframboðið í þeirra þágu . Því tilkynnum við með gleði að vel gengur að vinna að umbreytingum á innviðum okkar og við höldum okkar striki með að „ fara í loftið “ með nýtt alþjóðlegt uppgjörskerfi í lok maí . Eins og sagt var frá í grein eftir Magnús Ásgeirsson , framkvæmdastjóra Nasdaq verðbréfamiðstöðvar , „ Alþjóðleg verðbréfamiðstöð er framtíðin “ og í viðtali við hann ( „ Ryðja úr vegi hindrunum fyrir verðbréfaviðskiptum “ ) , þá munu þessar breytingar valda töluverðum straumhvörfum í umhverfi ykkar sem viðskiptavina , en við ætlum m.a. að leggja ríka áherslu á að íslensk fjármálafyrirtæki sem eru í þjónustu við erlenda viðskiptavini fái stuðning og þjónustu á þeim stöðlum sem erlend fjármálafyrirtæki nota . Við munum einnig auka þjónustu okkar í tengslum við fyrirtækjaaðgerir , s.s. með milligöngu við afborgun vaxta , arðgreiðslur og upplýsingagjöf bæði til útgefenda og fjármálafyrirtækja . Auk þess munum við geta veitt ykkur aðgengi að alþjóðlegum vörsluaðilum vegna viðskipta með erlend verðbréf . Loks munu útgefendur verðbréfa geta gefið þau út í evrum og fjárfestar valið um hvort þeir gera upp bréfin sín í evrum eða íslenskum krónum . Þetta eru bara dæmi um þær breytingar sem verða ykkur og ykkar viðskiptavinum í hag . Frumvarp til laga um verðbréfamiðstöðvar , uppgjör og rafræna eignarskráningu fjármálagerninga ( CSDR ) var lagt fram á Alþingi þann 14. nóvember sl . Þó svo að ólíklegt sé að það gefist tími fyrir jól til að ljúka afgreiðslu frumvarpsins þá bindum við vonir við að meðferð þess ljúki fyrir Alþingi í byrjun árs 2020 og að gildistaka laganna verði snemma á nýju ári . Við sendum inn umsókn um framlengingu á núverandi starfsleyfi Nasdaq CSD , móðurfélags verðbréfamiðstöðvarinnar , á grundvelli CSDR í byrjun október og var hún metin fullgild um miðjan nóvember . Þetta er ein af mikilvægum forsendum þess að við getum sameinast öflugri verðbréfamiðstöð Nasdaq CSD og getum þannig keppt um þjónustu og vöruframboð á alþjóðagrundvelli . Við munum geta tryggt ykkur bestu og nýstárlegustu þjónustu hverju sinni í þessum geira . Lesið grein eftir Árnínu Steinunni Kristjánsdóttur , yfirlögfræðing Nasdaq á Íslandi , sem skrifar um að séríslenskar reglur um starfsemi verðbréfamiðstöðva hér á landi séu til þess fallnar að skapa aðgangshindranir að markaðnum . Þess vegna verði að reyna að tryggja hámarkssamræmingu reglna við innleiðingu á nýrri reglugerð CSDR . Nasdaq verðbréfamiðstöð hefur hafið opinbera birtingu á upplýsingum um 20 stærstu eigendur skráðra fyrirtækja . Upplýsingarnar verða birtar opinberlega síðasta föstudag hvers mánaðar . Ákvörðunin var tekin um að birta slíkar upplýsingar aftur eftir að Persónuvernd hafði veitt jákvæða umsögn við álitamáli um hvort slík birting stæðist persónuverndarlög . Nasdaq verðbréfamiðstöð mun á næstunni upplýsa um fyrirkomulag vegna dreifingar á vikulegum upplýsingum um 20 stærstu . Hafirðu spurningar um þjónustu okkar eða gjaldskrá , þá vinsamlegast hafðu samband við okkur á netfangið NCSDI_help@nasdaq.com Breytingarnar eru merktar í gjaldskrárskjalinu sem er aðgengilegt hér . Hvoru tveggja mun að mestu leyti heyra sögunni til .